
	专讘 讗砖讬 讗诪专 诇注讜诇诐 诇讻诇讬 讞专住 讚诪讜. 讛讻讗 诇讬转 诇讬讛 诇专讘 讗砖讬 讟注诪讗 讛讜讗讬诇 讜讻讬 谞砖讘专讜 讬砖 诇讛诐 转拽谞讛 砖讜讬谞讛讜 讻讜' 讜诪讬讛讜 诇注谞讬谉 诇讛爪专讬讻谉 讟讘讬诇讛 讻砖讛谉 讞讚砖讬诐 讗讬转 诇讬讛 诇专讘 讗砖讬 讛讗讬 讟注诪讗 讘讛讚讬讗 讘驻专拽 讘转专讗 讚诪住讻转 注''讝 (讚祝 注讛:): 讚讗诪专 专讘 讬讛讜讚讛 诪注砖讛 讘砖诇 爪讬讜谉 讛诪诇讻讛. 讜诪讬讬转讬 专讗讬讛 讚讘讬诪讬 砖诪注讜谉 讘谉 砖讟讞 讙讝专讜 讟讜诪讗讛 注诇 讻诇讬 诪转讻讜转 讚讬讞讝专讜 诇讟讜诪讗转谉 讬砖谞讛 讚讛讜讗 讛讬讛 讘讬诪讬 砖诇 爪讬讜谉 讛诪诇讻讛 讻讚讗讬转讗 讘驻专拽 讙' 讚转注谞讬转 (讚祝 讻讙:) 讚讗诪专 诪注砖讛 讘讬诪讬 专''砖 讘谉 砖讟讞 讜砖诇 爪讬讜谉 讛诪诇讻讛 砖讛讬讜 讙砖诪讬诐 讬讜专讚讬诐 诪注''砖 诇注''砖 讜讻讜': 讛谞讬讞讗 诇诪''讚 讚诇讗 诇讻诇 讛讟讜诪讗讜转 讗诪专讜. 专砖讘''讙 住讘讬专讗 诇讬讛 讛讻讬 (讘转讜住驻转讗) 讚讻诇讬诐 (驻讬''讗) 讙讘讬 讛讛讜讗 讚诪讬讬转讬 诇注讬诇 (讻诇讬 注抓 讜讻诇讬 注讜专 讻讜') 讜驻诇讬讙 讗转''拽 讚讗诪专 住转诪讗 讬讞讝专讜 诇讟讜诪讗转谉 讬砖谞讛 讜讟注诪讗 诪砖讜诐 讚讟讜诪讗转 诪转 讛讬讗 讝诪谉 诪专讜讘讛 讜讬砖讘专 讜诇讗 讬专爪讛 诇讛诪转讬谉: 讗讞讚 讻诇讬诐 讙讚讜诇讬诐. 砖诪专讜讘 讙讜讚诇谉 讗讬谞谉 诪拽讘诇讬诐 讟讜诪讗讛 讻讙讜谉 讻诇讬 注抓 砖讛谉 讬转专讬诐 注诇 讗专讘注讬诐 住讗讛 砖讗讬谞谉 诪讬讟诇讟诇讬诐 诪诇讗 讜专讬拽谉 讗驻''讛 诪讬拽专讬 砖讗讬讘讛 讜讗讞讚 讻诇讬诐 拽讟谞讬诐 讻讚转谞谉 讘诪住' 讻诇讬诐 (驻''讘 诪''讘) 讜诪讬讬转讬 诇讛 讘驻' 讗诇讜 讟专讬驻讜转 (讞 诇讬谉 讚祝 谞讚:) 讛讚拽讬谉 砖讘讻诇讬 讞专住 讛谉 讜拽专拽专讜转讬讛谉 讜讚驻谞讜转讬讛诐 讬讜砖讘讬谉 砖诇讗 诪住讜诪讻讬诐 砖注讜专谉 诪讻讚讬 住讬讻转 拽讟谉 讜注讚 诇讜讙 讗讘诇 讘爪讬专 诪讛讻讬 讟讛讜专讬诐: 讗祝 讘谞讜转 讻讜转讬诐. 转讬诪讛 诇专''讬 讚讘专讬砖 讘谞讜转 讻讜转讬诐 (谞讚讛 讚诇''讘. 讜砖诐) 诪讜拽讬 诇讛 讻专''诪 讚讞讬讬砖 诇诪讬注讜讟讗 讜讛讗讬 讟注诪讗 诇讗 砖讬讬讱 讗诇讗 诇诪''讚 讻讜转讬诐 讙专讬 讗诪转 讛谉 讜讗诐 专讗转讛 讟诪讗讛 诪讚讗讜专讬讬转讗 讗讘诇 诇诪''讚 讻讜转讬诐 讙专讬 讗专讬讜转 讛谉 诇讗 砖讬讬讱 讛讗讬 讟注诪讗 讚讗驻讬' 讗诐 专讗转讛 讟讛讜专讛 诪讚讗讜专讬讬转讗 讚注讜''讙 诇讗 诪讟诪讗讜 讘讝讬讘讛 讜讘砖诪注转讬谉 诪讜讻讞 讚诇讻''注 讘谞讜转 讻讜转讬诐 讛讜讬 诪讬''讞 讚讘专 讜诇诪讗谉 讚诇讗 讞讬讬砖 诇诪讬注讜讟讗 讗讜 诇诪''讚 讙专讬 讗专讬讜转 讛谉 讛讬讻讬 诪谞讬 诇讛 讘讬''讞 讚讘专 讜注讜讚 讚专' 讬讜住讬 讗讬转 诇讬讛 讚讙专讬 讗专讬讜转 讛谉 讘诪谞讞讜转 讘驻专拽 专讘讬 讬砖诪注讗诇 (讚祝 住讜: 讜砖诐) 讚讗讬转 诇讬讛 转讜专诪讬谉 诪砖诇 注讜''讙 注诇 砖诇 讻讜转讬诐 讜诪砖诇 讻讜转讬诐 注诇 砖诇 注讜''讙 讜讛讻讗 讞砖讬讘 讗诇讬讘讬' 讘谞讜转 讻讜转讬诐 讘讬''讞 讚讘专 讜讬''诇 讚讘谞讜转 讻讜转讬诐 讗转讬讗 诇讻''注 讜讙讝专讜 注诇讬讛谉 砖讬讛讬讜 谞讚讜转 砖诇讗 讬讟诪注讜 讘讛谉 讜讛讗 讚诪讜拽讬 讛转诐 诪转谞讬' 讻专''诪 诪砖讜诐 讚住讬驻讗 诪讜讻讞讗 讚诇讗 讛讜讬 诪砖讜诐 讟讬诪讜注 讚拽转谞讬 讛讻讜转讬诐 诪讟诪讗讬谉 诪砖讻讘 讛转讞转讜谉 讻注诇讬讜谉 诪驻谞讬 砖讛谉 讘讜注诇讬 谞讚讜转 诪住驻拽 讜诪住讬讬诐 讜讗讬谉 砖讜专驻讬谉 注诇讬讛谉 讗转 讛转专讜诪讛 诪驻谞讬 砖讟讜诪讗转谉 住驻拽 诪砖诪注 讚拽讗讬 讗祝 讗拽讟谞讜转 讚讗讬讬专讬 讘讛谉 讜讛讗 讚拽讗诪专 讛转诐 专讘讬 讬讜住讬 诪注砖讛 讛讬讛 讘注讬谞讘讜诇 讜讛讟讘讬诇讜讛 拽讜讚诐 诇讗诪讛 诇讗讜 诪砖讜诐 讚讞讬讬砖 诇诪讬注讜讟 诪讬讬转讬 专讗讬讛 讚诪讬注讜讟 讚砖讻讬讞 讛讜讗 讚讛讗 讟注诪讗 讚专讘讬 讬讜住讬 诪砖讜诐 讟讬诪讜注 讗诇讗 诇讻讱 诪讬讬转讬 专讗讬讛 讚讗讬 诇讗讜 讚砖讻讬讞 讛讜讗 诇讗 讛讜讬 诇谉 诇诪讬讙讝专 砖讬讛讜 谞讚讜转 诪注专讬住讜转讬讛诐 诪砖讜诐 讟讬诪讜注 讚诇讗 诇讬讛讜讬 讻讞讜讻讗 讜讗讬讟诇讜诇讗 讜讗''转 讛讬讻讬 讞砖讬讘 诇讬讛 诇专''诪 讘讬''讞 讚讘专 讜讛诇讗 讘诇讗讜 讛讻讬 讘讻诇 诪拽讜诐 讞讬讬砖 专' 诪讗讬专 诇诪讬注讜讟讗 讜讬''诇 讚讛讻讗 讛讜爪专讻讜 诇讙讝讜专 诪砖讜诐 讚讚诪讬 诇讞讝拽讛 讜专讜讘讗 砖诇讗 专讗转讛 讚诪住转诪讗 注诐 讬爪讬讗转讛 诇注讜诇诐 诇讗 专讗转讛 讜讗讜拽诪讬 讗讞讝拽讛 讜住诪讜讱 专讜讘讗 诇讞讝拽讛 讜讗讬转专注 诇讬讛 诪讬注讜讟讗 讜诇讗 讛讜讛 讞讬讬砖 专讘讬 诪讗讬专 讗讬 诇讗讜 讚讙讝专讜 诇讬讛 讘讬''讞 讚讘专 讚讛讜讛 诇讬讛 诪讬注讜讟讗 讚诪讬注讜讟讗 讻讚诪讜讻讞 讘专讬砖 驻专拽 讘转专讗 讚讬讘诪讜转 (讚祝 拽讬讟.) 讜讗''转 诇诪''讚 讘驻''讘 讚诪住讻转讗 注''讝 (讚祝 诇讜:) 讙讝专讜 注诇 讘谞讜转讬讛谉 诪砖讜诐 讚讘专 讗讞专 讛讬讬谞讜 砖讬讛讜 谞讚讜转 诪注专讬住讜转谉 讗诪讗讬 讞砖讬讘 诇讛讜 讘转专转讬 讙讝专讜转 讘谞讜转讬讛谉 讜讘谞讜转 讻讜转讬诐 讜讬''诇 讚爪专讬讻讬 讚讗讬 讙讝专讜 讘注讜''讙 . 讛''讗 诪砖讜诐 讚讗讚讜拽讬 讘注讘讜讚转 讻讜讻讘讬诐 讟驻讬 讗讘诇 讘谞讜转 讻讜转讬诐 诇讗 讜讗讬 讙讝专讜 讘讻讜转讬诐 诪砖讜诐 讚专讙讬诇讬谉 讜砖讬讬讻讬 讟驻讬 讙讘讬 讬砖专讗诇 诪注讜讘讚讬 讻讜讻讘讬诐 讗讘诇 注讻讜''诐 诇讗: 讻诇 讛诪讟诇讟诇讬谉. 谞拽讟 诪讟诇讟诇讬谉 诪砖讜诐 砖诇讗 讙讝专讜 讟讜诪讗转 讗讛诇 讘注讜讘讬 讛诪专讚注 讗诇讗 注诇 讛讗讚诐 讛谞讜砖讗谉 讗讘诇 讘驻讜转讞 讟驻讞 讗驻讬诇讜 讘诪讞讜讘专讬诐 谞诪讬 诪讘讬讗讬谉 讗转 讛讟讜诪讗讛 讚讚讜拽讗 讝专注讬诐 讜讬专拽讜转 诇驻讬 砖讗讬谉 讘讛谉 诪诪砖 拽转谞讬 讛转诐 讚诇讗 诪讘讬讗讬谉 讜诇讗 讞讜爪爪讬诐 讚讛讜讬 讻诪讜 讟讬驻转 讛讘专讚 讜讛砖诇讙 讜讻驻讜专 讜讛讙诇讬讚 讜讛诪诇讞 讗讘诇 讗讬诇谉 讛诪讬住讱 注诇 讛讗专抓 拽转谞讬 讛转诐 讚诪讘讬讗 讗转 讛讟讜诪讗讛: 讗拽驻讞 讗转 讻讜'. 诇砖讜谉 砖讘讜注讛 讛讜讗 讻诇讜诪专 讗拽驻讞 讗转 讘谞讬 讗诐 讗讬谉 讝讛 讚讘专 讗诪转 砖讛诇讻讛 讝讜 诪拽讜驻讞转 讜讻注谞讬谉 讝讛 诪爪讬谞讜 讘诪拽专讗 ' (讘专讗住讬转 诪讘) 讞讬 驻专注讛 讗诐 转爪讗讜 诪讝讛 讻诇讜诪专 砖诇讗 转爪讗讜 诪讝讛:





专讘 谞住讬诐 讙讗讜谉

砖诪注讜谉 讘谉 砖讟讞 转讬拽谉 讻转讜讘讛 诇讗砖讛 转诪爪讗 讚讘专讬讜 诪讘讜讗专讬谉 讘诪住' 讻转讜讘讜转 讘驻专拽 讛讗砖讛 砖谞驻诇讜 诇讛 谞讻住讬诐 (讚祝 驻讘) 转谞讬讗 谞诪讬 讛讻讬 讘专讗砖讜谞讛 讛讬讜 讻讜转讘讬谉 诇讘转讜诇讛 诪讗转讬诐 讜诇讗诇诪谞讛 诪谞讛 讜讻讜' 注讚 砖讘讗 砖诪注讜谉 讘谉 砖讟讞 讜转讬拽谉 砖讬讛讗 讻讜转讘 讻诇 谞讻住讗讬 讗讞专讗讬谉 诇讻转讜讘转讬讱 讜注讬拽专 讝讗转 讛讘专讬讬转讗 讘转讜住驻' 讻转讜讘讜转 讘专讗砖 驻专拽 讬"讘 讜讛讜讗 讗讞专讜谉 讛诪住讻转:






专讘讬谞讜 讞谞谞讗诇

专讘 讗砖讬 讗诪专 诇注讜诇诐 讻诇讬 讝讻讜讻讬转 讻讻诇讬 讞专住 讛谉 讜讚拽讗 拽砖讬讗 诇讱 讗诐 讻讻诇讬 讞专住 讛谉 诇讗 讬讟诪讗讜 诪讙讘谉 讚讛讗 讗讬谉 讻诇讬 讞专住 诪讟诪讗 讗诇讗 讘讗讜讬专 讜诇讗 诪讙讘讜 诪讛 砖讗讬谉 讻谉 [讘砖讗专 讻诇讬诐] 讚讙专住讬谞谉 讘砖讞讬讟转 讞讜诇讬谉 住讜"驻 专讗砖讜谉. 转"专 讗讜讬专 讻诇讬 讞专住 讟诪讗 讜讙讘讜 讟讛讜专 讗讜讬专 讻诇 讛讻诇讬诐 讟讛讜专讬谉 讜讙讘谉 讟诪讗 讜转讜 讗诪专讬谞谉 讜讻诇 讻诇讬 驻转讜讞 讗砖专 讗讬谉 爪诪讬讚 驻转讬诇 注诇讬讜 讟诪讗 讛讜讗 讗讬讝讛讜 讻诇讬 砖讟讜诪讗转讜 拽讜讚诪转 诇驻转讞讬讜 讛讜讬 讗讜诪' 讝讛 讻诇讬 讞专住 讜讻讬 讗讬谉 爪诪讬讚 驻转讬诇 注诇讬讜 讛讜讗 讚讟诪讗 讛讗 讬砖 爪诪讬讚 驻转讬诇 注诇讬讜 讟讛讜专 讛讗 诇诪讚转 砖讻诇讬 讞专住 讗诐 讗讬谞讜 爪诪讬讚 驻转讬诇 [注诇讬讜] 讟讜诪讗讛 拽讜讚诪转 诇驻转讞讜 讜讗驻讬诇讜 讘讗讜讬专 讜讗诐 讛讜讗 爪诪讬讚 驻转讬诇 讗讬谞讜 诪讟诪讗 诪讙讘讜 讜砖讗专 讻诇 讛讻诇讬诐 讗驻讬诇讜 讛谉 爪诪讬讚 驻转讬诇 讜谞讙注讛 讘讛谉 讟讜诪讗讛 诪讙讘谉 谞讟诪讗讜 讜驻砖讜讟讬 讻诇讬 讝讻讜讻讬转 讗讬谉 诪拽讘诇讬谉 讟讜诪讗讛 讻讻诇讬 讞专住 讚转谞讬谞谉 (讻诇讬诐 驻"讘) 讝讛 讛讻诇诇 讻诇 砖讗讬谉 诇讜 转讜讱 讘讻诇讬 讞专住 讗讬谉 诇讜 讗讞讜专讬讬诐 驻讬' 讗讬谉 诪讟诪讗讬谉 诪讙讘谉 讘讗讜讬专 砖讗讬谉 讻诇讬 讞专住 诪讟诪讗 讘讗讜讬专 诪讙讘讜 讗诇讗 诪转讜讻讜 砖谞讗诪专 讗诇 转讜讻讜 诇驻讬讻讱 诪讜拽祝 爪诪讬讚 驻转讬诇 讟讛讜专 诪驻谞讬 砖讗讬谞讜 诪讟诪讗 诪讙讘讜 砖讛谉 讗讞讜专讬讜 讗讘诇 砖讗专 讛讻诇讬诐 讜讗驻讬诇讜 讻诇讬 讝讻讜讻讬转 讗讬谉 爪诪讬讚 驻转讬诇 诪爪讬诇 讘讛谉 讘讝诪谉 砖讬砖 诇讻诇讬 讝讻讜讻讬转 讘讬转 拽讘讜诇 诪驻谞讬 砖诪讟诪讗讬谉 诪讙讘谉 讛讻讗 讗诪专 专讘 讗砖讬 讻诇讬 讝讻讜讻讬转 讻讻诇讬 讞专住 讛谉 讜讘住讜祝 注"讝 讗诪专讬谞谉 讻诇讬 讝讻讜讻讬转 讻讻诇讬 诪转讻讜转 讛谉 砖谞讬谞谉 诇讗 拽砖讬讗 讛讻讬 拽讗诪专 讻诇讬 讝讻讜讻讬转 讻讻诇讬 讞专住 讛谉 讜诇讗 诪拽讘诇讬 讟讜诪讗讛 讗讗"讻 讬砖 诇讛谉 转讜讱 讻讻诇讬 讞专住 讜讛讜讗 讘讬转 拽讘讜诇 讗讘诇 驻砖讜讟讬讛谉 讟讛讜专讬谉 讜讙讝专讜 注诇讬讛谉 诇讛讬讜转 诪讬讟诪讗讬谉 诪讙讘谉 讛讜讗讬诇 讜讻诇讬 讝讻讜讻讬转 诪专讗转 讛讟讜诪讗讛 诪讙讘谉 砖讛讜讗 讗讞讜专讬讜 讻讗讬诇讜 讘转讜讻讜 讛讜讬讗. 讗讘诇 诇注诇讜转 诪讬讚讬 讟讜诪讗转谉 讻诇讬 讝讻讜讻讬转 讻讻诇讬 诪转讻讜转 讛谉 讜爪专讬讻讬谉 讟讘讬诇讛 讘诪' 住讗讛 讜讛讻讬谉 拽讬讬"诇 讻专讘 讗砖讬 讚讛讜讗 讘转专讗讛:




砖诪注讜谉 讘谉 砖讟讞 转讬拽谉 讻转讜讘讛 诇讗砖讛 诪驻讜专砖 讘诪住' 讻转讜讘讜转 驻' 讛讗砖讛 砖谞驻诇讜 诇讛 谞讻住讬诐 讘住讜驻讜 注讚 砖讘讗 砖诪注讜谉 讘谉 砖讟讞 [讜转讬拽谉 砖讬讛讗 讻讜转讘] 讻诇 谞讻住讬讜 讗讞专讗讬谉 诇讻转讜讘转讬讱. 讜讙讝专 讟讜诪讗讛 [注诇 讻诇讬 诪转讻讜转] 讜讗住讬拽' 讟讜诪讗讛 讬砖谞讛 讻讙讜谉 砖谞讟诪讗讜 讻诇讬 讝讻讜讻讬转 讜注诪讚 讜砖讬讘专谉 讻讚拽讬讬"诇 谞砖讘专讜 讟讛专讜 讜专讬转讻谉 讜注砖讗谉 诪讬讚 讻诇讬 讙讝专讜 注诇讬讛谉 诇讞讝讜专 诇讟讜诪讗转谉 讛讬砖谞讛 讜诇讗 诇讻诇 讟讜诪讗讛 讙讝专讜 讙讝讬专讛 讝讜 讗诇讗 诇讟讜诪讗转 诪转 讘诇讘讚 讜诪"讟 讗诪专 注讜诇讗 诪砖讜诐 讙讚专 诪讬 讞讟讗转 驻讬' 讚讗讬 诪讟讛专转 诇讛谉 讗转讬 诇讗拽讜诇讬 讘诪讬 谞讚讛 讜讗拽砖讬谞谉 讜诇诪讗谉 讚讗诪专 讚诇讻诇 讛讟讜诪讗讜转 讞讜讝专讬谉 诇讟讜诪讗转谉 讬砖谞讛 讜砖讘讬专转谉 讻讛讗讬 讙讜讜谞讗 诇讗 讟讬讛专转谉 诪"讟 讗诪专 讗讘讬讬 讙讝讬专讛 砖诪讗 诇讗 讬拽讘谞讜 讘讻讚讬 讟讛专转讜 讻讚转谞谉 (讻诇讬诐 驻讬"讚) 讻诇讬 诪转讻讜转 讻诪讛 砖讬注讜专谉 讛讚诇讬 诇诪诇讗讜转 讘讜 讻讜' 专讘讗 讗诪专 讙讝讬专讛 砖诪讗 讬讗诪专讜 讟讘讬诇讛 讘转 讬讜诪讗 注讜诇讛 驻讬' 讛专讜讗讛 讻讬 砖讘专讜 讜转拽谞讜 讜谞讟讛专 诪讬讚讬 讻讱 讬讟讘讬诇讜讛讜 讜讬砖转诪砖 讘讜 诪讬讚 讘诇讗 讛注专讘 砖诪砖 讬讗诪专讜 砖讘讬专转谉 诪讟讛专转谉 讜讟讘讬诇转谉 诪讟讛专转谉 诪讛 砖讘讬专转讜 讗讬谞讛 爪专讬讻讛 讛注专讘 砖诪砖 讗祝 讟讘讬诇转讜 讗讬谞讛 爪专讬讻讛 讛注专讘 砖诪砖 诪讻讚讬 讗讘讬讬 讜专讘讗 住讘专讬 转专讜讜讬讬讛讜 讬讞讝专讜 诇讟讜诪讗转谉 讬砖谞讛 诪讗讬 讘讬谞讬讛讜谉 讗讬讻讗 讘讬谞讬讬讛讜 讚专爪驻讜谞讛讬 诪专爪祝 驻讬专讜砖 讻讙讜谉 砖驻讜讚 砖谞专爪祝 砖讬拽注 讻讜转诇讬 讛讻诇讬 讘转讜讻谉 讜谞注砖讛 讻讗诇讜 谞砖讘专讜 讻讜转诇讬讜 讜讗讘讬讬 讚讞讬讬砖 砖诪讗 诇讗 讬拽讘谞讜 讘讻讚讬 讟讛专转讜 讗注"讙 讚专爪驻讛 讞讬讬砖 讜注讚讬讬谉 讟讜诪讗转讜 讬砖谞讛 注诇讬讜 讜诇专讘讗 驻专讞讛 讟讜诪讗转讜 讚讛讗 专爪讬祝 讜诇讗 讻诇讬 讛讜讗:




讛诪谞讬讞 讗转 讻诇讬讜 转讞转 讛爪讬谞讜专. 讻讜诇讛 驻砖讜讟讛 讛讬讗:






专诪讘"谉

讛谞讬讞讗 诇诪"讚 诇讗 诇讻诇 讛讟诪讗讜转 讗诇讗 诇讟讜诪讗转 诪转. 驻诇讜讙转讗 讚专砖讘"讙 讜专讘谞谉 讛讜讗 讘住讬驻讗 讚讛讱 诪转谞讬' 讙讜驻讗, 讜讛讜讗 讘诪住' 讻诇讬诐 讘专"驻 [讬"讗], 讚转谞谉 讻诇讬 诪转讻讜转 驻砖讜讟讬讛谉 讜诪拽讘诇讬讛谉 讟诪讗讬谉 谞砖讘专讜 讟讛专讜 讞讝专 讜注砖讛 诪讛谉 讻诇讬诐 讞讝专讜 诇讟讜诪讗转谉 讛讬砖谞讛 专砖讘讙"讗 诇讗 诇讻诇 讟诪讗讜转 讗诇讗 诇讟讜诪讗转 谞驻砖. 讜讚讗诪专讬' 谞诪讬 (讬讝.) 讛谞讬讞讗 诇诪"讚 讻诇讬 讟诪讗 讞讜砖讘 诪砖拽讬谉 驻诇讜讙转讗 讚专"诪 讜专' 讬讜住讬 讛讜讗 讘转讜住驻转讗 讚诪住讻转 诪讻砖讬专讬谉 讚转谞讬讗 注专讬讘讛 砖讬专讚 讚诇祝 诇转讜讻讛 讛诪讬诐 讛谞讬转谞讬谉 讜讛爪驻讬谉 讘讻讬 讬讜转谉 谞讟诇讛 诇砖驻讻讛 讘砖"讗 讘讻讬 讬讜转谉 讜讘讛"讗 讗讬谞谉 讘讻讬 讬讜转谉 讘讚"讗 讘讟讛讜专讛 讗讘诇 讘讟诪讗讛 讛讻诇 诪讜讚讬诐 砖讛谉 讘讻讬 讬讜转谉 讚专"诪 专讬"讗 讗' 讟诪讗讛 讜讗' 讟讛讜专讛 讘砖"讗 讘讻讬 讬讜转谉 讜讘讛"讗 讗讬谞谉 讘讻讬 讬讜转谉:





讛诪谞讬讞 讻诇讬诐 转讞转 讛爪讬谞讜专 讗' 讻诇讬诐 讙讚讜诇讬诐 讻讜' 驻讜住诇讬谉 讗转 讛诪拽讜讛. 讘爪讬谞讜专 砖拽讘注讜 讜诇讘住讜祝 讞拽拽讜 讛讜讗 讜讗诇讬讘讗 讚诪"讚 讘转住' 讘"讘 讗讬谞讜 驻讜住诇 讗转 讛诪拽讜讛, 讜讻谉 驻讬专砖"讬 讝"诇. 讜讬砖 诇驻专砖讛 讘爪讬谞讜专 诪驻讜诇砖 砖讗讬谞讜 注砖讜讬 诇拽讘诇讛 砖讗讬谞讜 驻讜住诇 讗转 讛诪拽讜讛 讜转谞谉 讘诪住' 诪拽讜讗讜转 驻"讙 住讬诇讜谉 砖讛讜讗 爪专 诪讬讻谉 讜诪讬讻谉 讜专讞讘 讘讗诪爪注 讗讬谞讜 驻讜住诇 诪驻谞讬 砖诇讗 谞注砖讛 诇拽讘诇讛. 讜砖谞讬谞讜 注讜讚 讛诪谞讬讞 讟讘诇讛 转讞转 讛爪讬谞讜专 讗诐 讬砖 诇讛 诇讘讝讘讝 驻讜住诇转 讗转 讛诪拽讜讛 讜讗诐 诇讗讜 讗讬谞讛 驻讜住诇转 讜转谞谉 谞诪讬 讛讞讜讟讟 讘爪讬谞讜专 诇拽讘诇 爪专讜专讜转 驻讜住诇 讗转 讛诪拽讜讛 诪讻诇 讛谞讬 砖诪注转 诪讬谞讛 砖讻诇 砖讛爪讬谞讜专 讗讬谞讜 注砖讜讬 诇拽讘诇讛 讻讙讜谉 讗诇讜 砖诇谞讜 讗讬谞讜 驻讜住诇 讗转 讛诪拽讜讛 讜驻讬' 讻诇讬诐 讙讚讜诇讬诐 讛注砖讜讬谉 诇谞讞转 砖讗讬谞谉 诪拽讘诇讬谉 讟讜诪讗讛 砖诇讗 转讗诪专 讗讬谉 砖诐 讻诇讬 注诇讬讬讛讜 讻讚拽转谞讬 谞诪讬 讻诇讬 讙诇诇讬诐 讜讗爪"诇 拽讟谞讬', 讜诇讗 讻讚驻讬专砖"讬:





专砖讘"讗

讛讗 讚讗诪专讬谞谉: 讛讗 谞讬讞讗 诇诪"讚 诇讗 诇讻诇 讛讟讜诪讗讜转 讗诪专讜 讗诇讗 诇讟讜诪讗转 诪转 讘诇讘讚. 驻诇讜讙转讗 讛讬讗 讚专砖讘"讙 讜专讘谞谉 (讜住讬驻讗) [讘住讬驻讗] 讚讛讱 诪转谞讬' 讙讜驻讗 讛讬讗 讘诪住讻转 讻诇讬诐 (驻讬"讗 诪"讗), 讚转谞谉 讛转诐 讻诇讬 诪转讻讜转 驻砖讜讟讬讛谉 讜诪拽讘诇讬讛谉 讟诪讗讬谉, 谞砖讘专讜 讟讛专讜, 讞讝专 讜注砖讛 诪讛谉 讻诇讬诐 讞讝专讜 诇讟讜诪讗转谉 讛讬砖谞讛, 专砖讘"讙 讗讜诪专 诇讗 诇讻诇 讛讟讜诪讗讜转 讗诪专讜 讗诇讗 诇讟讜诪讗转 谞驻砖.



 讜讛讗 讚讗诪专讬谞谉 谞诪讬 (诇拽诪谉 砖讘转 讬讝, 讗): 讛谞讬讞讗 诇诪"讚 讻诇讬 讟诪讗 讞讜砖讘 诪砖拽讛. 驻诇讜讙转讗 讛讬讗 讚专"诪 讜专' 讬讜住讬 讘转讜住驻转讗 讚诪住讻转 诪讻砖讬专讬谉 (驻"讘, 讛"讘), 讚转谞讬讗 讛转诐 注专讬讘讛 砖讬专讚 讚诇祝 诇转讜讻讛 讛诪讬诐 讛谞讬转讝讬谉 讜讛爪驻讬谉 讘讻讬 讬讜转谉, 谞讟诇讛 诇砖驻讻讛 讘讬转 砖诪讗讬 讗讜诪专讬诐 讘讻讬 讬讜转谉 讜讘讬转 讛诇诇 讗讜诪专讬诐 讗讬谞谉 讘讻讬 讬讜转谉, 讘诪讛 讚讘专讬诐 讗诪讜专讬诐 讘讟讛讜专讛 讗讘诇 讘讟诪讗讛 讛讻诇 诪讜讚讬诐 砖讛诐 讘讻讬 讬讜转谉 讚讘专讬 专"诪, 专' 讬讜住讬 讗讜诪专 讗讞转 讟讛讜专讛 讜讗讞转 讟诪讗讛 讘讬转 砖诪讗讬 讗讜诪专讬诐 讘讻讬 讬讜转谉 讜讘讬转 讛诇诇 讗讜诪专讬诐 讗讬谞谉 讘讻讬 讬讜转谉.



 讛讗 讚转谞谉: 讛诪谞讬讞 讻诇讬诐 转讞转 讛爪谞讜专 讗讞讚 讻诇讬诐 讙讚讜诇讬诐 讜讗讞讚 讻诇讬诐 拽讟谞讬诐. 驻讬专砖 专砖"讬 讝"诇: 讚专讘讜转讗 诪砖讜诐 讻诇讬诐 拽讟谞讬诐, 讚诇讗 转讬诪讗 诪讞诪转 拽讟谞谉 讗讬谞谉 谞讞砖讘讬诐 讻诇讬诐. 讜讗讞专讬诐 驻讬专砖讜, 讻诇讬诐 讙讚讜诇讬诐 讗驻讬诇讜 讛注砖讜讬讬谉 诇谞讞转 砖讗讬谉 诪拽讘诇讬谉 讟讜诪讗讛. 讜讛讬讬谞讜 专讘讜转讗, 讚诇讗 转讬诪讗 讗讬谉 砖诐 讻诇讬 注诇讬讛诐, 讻讚拽转谞讬 谞诪讬 讻诇讬 讙诇诇讬诐, 讜讗讬谉 爪专讬讱 诇讜诪专 拽讟谞讬诐.
讜爪谞讜专 讝讛 砖讗诪专讜 讻讗谉 砖拽讘注讜 讜诇讘住讜祝 讞拽拽讜, 讗讘诇 讘砖讞拽拽讜 讜诇讘住讜祝 拽讘注讜 转讬驻讜拽 诇讬讛 诪砖讜诐 爪谞讜专 讚讛讜讗 讙讜驻讬讛            讻诇讬 讛讜讗 讜驻讜住诇 讗转 讛诪拽讜讛, 讻讚讗讬转讗 讘驻专拽 讛诪讜讻专 讗转 讛讘讬转 (讘讘讗 讘转专讗 住讜, 讗). 讜注讜讚 讬砖 诇驻专砖 讘爪谞讜专 砖讗讬谉 诇讜 讘讬转 拽讘讜诇, 砖讛讜讗 诪驻讜诇砖 讜驻转讜讞 诪砖谞讬 爪讚讚讬讜 讻专注驻讬诐 讛诇诇讜 砖诇谞讜 讗讜 诪谉 讛爪讚 讛讗讞讚, 砖讻诇 讻讬讜爪讗 讘讝讛 讗讬谞讜 驻讜住诇 讗转 讛诪拽讜讛 诇驻讬 砖讗讬谞讜 注砖讜讬 诇拽讘诇讛, 讜讻讚转谞谉 讘驻专拽 讚' 讚诪拽讜讗讜转 (诪砖谞讛 讙') 住讬诇讜谉 砖讛讜讗 爪专 诪讻讗谉 讜诪讻讗谉 讜专讞讘 讘讗诪爪注 讗讬谞讜 驻讜住诇 讗转 讛诪拽讜讛 诇驻讬 砖讗讬谞讜 注砖讜讬 诇拽讘诇讛. 讜讛讜讗 砖诇讗 讬讛讬讛 诇讜 讞拽拽 讘讗诪爪注讬转讜 诇拽讘诇 讗驻讬诇讜 爪专讜专讜转, 砖讗讬诇讜 讻谉 讻诇讬 讛注砖讜讬 诇拽讘诇讛 讛讜讗 讜驻讜住诇 讗转 讛诪拽讜讛, 讜讻讚转谞谉 (砖诐) 讛讞讜讟讟 诇拽讘诇 爪专讜专讜转 驻讜住诇 讗转 讛诪拽讜讛.





诪讛专砖"讗 - 讞讬讚讜砖讬 讛诇讻讜转

讙诪专讗 讗讬讻讗 讘讬谞讬讬讛讜 讚专爪驻讬谞讛讜 讻讜' 讜诇"诇 讚讗讬讻讗 讘讬谞讬讬讛讜 讻诇讬 砖讛注专讬讘 砖诪砖讜 讜诇讗 讛讟讘讬诇讜 讚诇讬讻讗 诇诪讬讙讝专 讘讬讛 砖诪讗 讬讗诪专 讟讘讬诇讛 讘转 讬讜诪讗 讻讜' 讚讬讞讝专讜 诇讟讜诪讗讛 讬砖谞讛 诪砖诪注 讚讘注讬 谞诪讬 讟讘讬诇讛 讜讛讬讬谞讜 诪砖讜诐 讚诇讗 转讬讛讜讬 讻讞讜讻讗 讜讟诇讜诇讗 诇讟讛专讜 讘讛注专讘 砖诪砖 讘诇讗 讟讘讬诇讛 讜拽"诇:





诪讛专"诐

讘讙诪' 讗诪专 专讘 诪砖专砖讬讗 讚讘讬 专讘 讗诪专讬 讛讻诇 诪讜讚讬诐 讻爪"诇:


讘专砖"讬 讚"讛 诇注讜诇诐 讜讻讜' 讜讗讬谉 讘讛诐 讟讜诪讗讛 讬砖谞讛 讻爪"诇:


讚"讛 讚专爪驻讬谞讛讜 讜讻讜' 砖诪讗 诇讗 讬拽专讘谞讜 诇讬讻讗 讜砖诪讗 讬讗诪专讜 讗讬讻讗 讜讗讬讻讗 讚讗诪专讬 讜讻讜' 讻爪"诇:





讞讻诪转 砖诇诪讛

专砖"讬 讘讚"讛 讙诇诇讬诐 砖讬讬砖. 谞"讘 讝讛讜 驻讬' 讛专诪讘"诐 讜讘讻诇 讚讜讻转讗 专讙讬 专砖"讬 诇驻专砖 爪驻讬注讬 讘拽专:





专砖"砖

专砖"讬 讚"讛 讛讜讗讬诇 讜谞专讗讛 转讜讻讜. 诪讘讞讜抓 讚专讱 讚讜驻谞讜转讬讜 讻讜'. 谞专讗讛 砖讛讬讛 讙讜专住 诪讘专讜 讻讙讬' 讛专讗讘"讚 讘驻"讗 诪讛诇' 讻诇讬诐:



[专砖"讬 讚"讛 讚专爪驻讬谞讛讜. 讛讚讬拽谉 讻讜'. 讻"谞 讚爪"诇 讘讚诇讬"转 注"讚 讛讻转讜讘 (砖诪讜转 诇讘 讻) 讜讬讟讞谉 注讚 讗砖专 讚拽] :



转讜住' 讚"讛 讛谞讬讞讗. 专砖讘"讙 住"诇 讛讻讬 讘诪砖谞讛 讚讻诇讬诐 讻讜' 讻爪"诇. 讻讬 讻谉 讗讬转讗 诇讛讚讬讗 讘专驻"讗 砖诐:



转讚"讛 讗讞讚. 砖讛谉 讬转讬专讬诐 注诇 诪"住 讻讜'. 讛谉 诪讞讝讬拽讜转 诪"住 诪讻讜讜谞讜转 讙"讻 讟讛讜专讬诐 讻讚诇拽诪谉 (诇讛) 砖讜讘 诪爪讗转讬 诇讛转讜讬"讟 砖注诪讚 讘讝讛:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讬讻讗 讘讬谞讬讬讛讜 讚专爪驻讬谞讛讜 诪专爪祝. 注讬' 讘诪转谞讬' 讚讻诇讬诐 驻讬"讗 诪"讙 讜讘转讜讬"讟 砖诐 讚"讛 专讬讘"谞:


专砖"讬 讚"讛 诇诪"讚 诇"讬 讛讬讻讗. 注讬讬谉 讘专讻讜转 讚祝 讻讛 注"讘 讘专砖"讬 讚"讛 诪讗谉 砖诪注转 诇讬讛 讻讜' 讜砖"谞:


专砖"讬 讚"讛 讙诇诇讬诐 砖讬讬砖. 注讬讬谉 专砖"讬 诇拽诪谉 讚祝 谞讞 注"讗 讚"讛 讻诇讬 讙诇诇讬诐. 讜注讬' 砖讜"转 转砖讘"抓 讞"讗 住讬诪谉 拽讻讗. 转讜住' 讚"讛 讗拽驻讞 讜讻讜' 砖诇讗 转爪讗讜 诪讝讛. 讜注讬' 讞讙讬讙讛 讚祝 讟讝 注"讘 转讜住' 讚"讛 讗专讗讛 讘谞讞诪讛 讜讘讻转讜讘讜转 讚祝 住讝 注"讗:





讞讬讚讜砖讬 专讘讬 注拽讬讘讗 讗讬讙专

转讚"讛 讗祝 讘谞讜转 讻讜转讬诐 [谞讚讜转 诪注专讬住转谉 讘讜 讘讬讜诐 讙讝专讜 讻讚讬 砖诇讗 讬讟诪注讜 讘讛谉, 讜讛讗 讚诪讜拽讬 诪转谞讬' 讚讘谞讜转 讻讜转讬诐 讻专"诪 讚讞讬讬砖 诇诪讬注讜讟讗 讜讞讬讬砖讬谞谉 讚诇诪讗 讞讝讗讬 谞讚讜转 讚拽讟谞讛 讘转 讬讜诪讗 诪讟诪讗讛 讘谞讚讛, 讛讬讬谞讜 诪砖讜诐 讚住讬驻讗 诪讜讻讞讗 讚诇讗 讛讜讬 诪砖讜诐 讟诪讜注, 讚诪住讬讬诐 讜讗讬谉 砖讜专驻讬谉 注诇讬讛谉 讗转 讛转专讜诪讛 诪驻谞讬 砖讟讜诪讗转谉 住驻拽 诪砖诪注 讚拽讗讬 讗祝 讗拽讟谞讜转].
拽砖讛 诇讬 讛讗 讘诇讗讜 讛讱 住讬讜诐 诪讜讻讞 讻谉 诪专讬砖讗 讚拽转谞讬 砖讛谉 讬讜砖讘讜转 注诇 讻诇 讚诐, 讛讗 讘诇讗讜 讛讻讬 讟诪讗讜转 诪讙讝讬专讜转 讟诪讜注, 讜讘讗诪转 诇驻讬 诪讛 讚谞拽讟讜 讛讜讻讞转诐 讘讛拽讚诪讛 讚诪砖诪注 讚拽讗讬 讗祝 讗拽讟谞讜转 谞讬讞讗 讚诇讗 讛讜"诪 诇讛讜讻讬讞 诪专讬砖讗 讚讬"诇 讚谞拽讟 砖讛谉 讬讜砖讘讜转 注诇 讻诇 讚诐 诪砖讜诐 讙讚讜诇讜转, 诇讝讛 讛拽砖讜 专拽 诪诪讛 讚拽转谞讬 讜讗讬谉 砖讜专驻讬谉, 讚讘拽讟谞讜转 讗诪讗讬 讗讬谉 砖讜专驻讬谉.
讗讘诇 讘讗诪转 转诪讜讛 诇讬 讚讙诐 讝讛 诪讬讜转专 讚诇诪讗讬 爪专讬讻讬 诇讛拽讚诪讛 讝讜 讚诪讬讬专讬 讗祝 讘拽讟谞讜转, 讛讗 驻砖讬讟讗 讚讻砖讙讝专讜 诪砖讜诐 讟诪讜注 诪诪讬诇讗 讘讙讚讜诇讜转 讻谉 讚讗讟讜 讘讙讚讜诇讜转 诇讗 砖讬讬讱 讟诪讜注, 讜讘诪住讻转 谞讚讛 讘讗诪转 诇讗 谞拽讟讜 讛拽讚诪讛 讝讜, 讜讛讜讻讬讞讜 讘讗诪转 诪讛专讬砖讗 讜讚讘专讬讛诐 讻讗谉 爪专讬讻讬谉 诇讬诪讜讚:





驻谞讬 讬讛讜砖注

讘讙诪专讗 讜讗讬讚讱 诪讗讬 讛讬讗 讚转谞谉 讛诪谞讬讞 讻诇讬诐 转讞转 讛爪讬谞讜专 讻讜' 讗诪专 专讘讬 讬讜住讬 注讚讬讬谉 诪讞诇讜拽转 讘诪拽讜诪讛 注讜诪讚转 讜驻讬专砖"讬 讘诪谞讬讞 转讞转 讛爪讬谞讜专 讘拽讬砖讜专 注讘讬诐 诇讗 谞诪谞讜 讜专讘讜 注诇讬讛 诇讘讟诇 讚讘专讬 讘"讛 讚诇讗 讞讝专讜 讘讛谉 注讻"诇. 讜诇讻讗讜专讛 驻讬专讜砖讜 转诪讜讛 讚讛讗 讘诪谞讬讞 转讞转 讛爪讬谞讜专 讘拽讬砖讜专 注讘讬诐 讗诪专讬谞谉 讘住诪讜讱 讚诪注讬拽专讗 诇讗 谞讞诇拽讜 注诇讬讛 讘"砖 讜讘"讛 讜讗祝 讗诐 谞驻专砖 讚讘专讬讜 讚诪讛 砖讻转讘 讘拽讬砖讜专 注讘讬诐 讛讬讬谞讜 谞转拽砖专讜 讜谞转驻讝专讜 讜讞讝专讜 讜谞转拽砖专讜 讚讗讻转讬 诇砖讜谉 诪讬讜转专 讛讜讗 讜讘拽爪专讛 讛讜"诇 诇驻专砖 讚诪讞诇讜拽转 讘诪"注 砖诇讗 谞诪谞讜 讜专讘讜 注诇讬讛 讜讛谞专讗讛 讘讝讛 讚注讬拽专 讻讜讜谞转 专砖"讬 讝"诇 讻讬 讛讬讻讗 讚诇讗 谞讟注讛 诇驻专砖 讚讛讗 讚拽讗诪专 专讘讬 讬讜住讬 注讚讬讬谉 诪讞诇讜拽转 讘诪"注 讗讚诇注讬诇 诪讬谞讬讛 拽讗讬 讚拽讗诪专 专讘讬 诪讗讬专 诪讜讚讬诐 讘"砖 讘砖讜讻讞 讘讞爪专 砖讛讜讗 讟讛讜专 讜驻诇讬讙 注诇讬讛 专讘讬 讬讜住讬 讜讗诪专 讚注讚讬讬谉 诪讞诇讜拽转 讘诪"注 讚砖讜讻讞 讘讞爪专 谞诪讬 诪讟诪讗讬谉 讘"砖 讜驻讬专讜砖 讝讛 讻转讘 讛讘"讬 讘住讬诪谉 专"讗 讜讘讻"诪 讘讛诇讻讜转 诪拽讜讗讜转 讛讗专讬讱 诇驻专砖 讻谉 讻讜讜谞转 讛专诪讘"诐 讝"诇. 讜诇讻讗讜专讛 诪住讬讚讜专 诇砖讜谉 讛诪砖谞讛 注爪诪讛 诪砖诪注 讻谉 诪讚拽转谞讬 讛讱 讜诪讜讚讬诐 讘转专 诪讬诇转讬讛 讚专"诪 讚讗诪专 谞诪谞讜 讜专讘讜 讜诪讜拽诪讬谞谉 诪讬诇转讗 讚专' 讬讜住讬 讚讗诪专 注讚讬讬谉 诪讞诇讜拽转 讜讗讬 讻驻讬专砖"讬 讛讗讬 讜诪讜讚讬诐 讛讜讬 诇讬讛 诇诪讬转谞讬 诪注讬拽专讗 诪拽诪讬讛 驻诇讜讙转讗 讚专"诪 讜专"讬 讻讚讬 诇讛住诪讬讱 驻诇讜讙转讗 讚专"诪 讜专"讬 讘讛讚讬 讛讚讚讬 讗诇讗 讚讗驻"讛 诇讗 谞讬讞讗 诇讬讛 诇专砖"讬 诇驻专砖 讻谉 讚讗"讻 诇讗 讗"砖 讛讗 讚诪拽砖讛 讘讙诪专讗 讘住诪讜讱 讜诇专讘讬 讬讜住讬 讘爪专讬 诇讛讜 诇讻讱 讛讜讻专讞 专砖"讬 诇驻专砖 讚诪讞诇讜拽转 讘诪"注 讗转讞转 讛爪讬谞讜专 拽讗讬 讜诇讗 讗砖讜讻讞 讘讞爪专. 讜诪"砖 讘拽讬砖讜专 注讘讬诐 讗砖注转 讛谞讞讛 拽讗讬 讜诇注讜诇诐 讗讬讬专讬 讻砖讛谞讬讞谉 诪砖注转 拽讬砖讜专 讜谞转驻讝专讜 讜讞讝专讜 讜谞转拽砖专讜 讚讘讻讛"讙 砖讜讻讞 拽专讬 诇讛讜 讚讛讗 诇讗 驻诇讬讙讬 讘讬转 砖诪讗讬 讜讘"讛 讗诇讗 讘砖讜讻讞 诇讞讜讚 讜讛讬讬谞讜 讚拽讗诪专 专"讬 诪讞诇讜拽转 讘诪"注 讜讻讚诪砖诪注 诪诪讬诪专讗 讚专讘讬 诪砖专砖讬讗 讘住诪讜讱 讻谞"诇. 讜注讬讬谉 讘讝讛 讘诇砖讜谉 讛砖"讱 讘讬讜"讚 住讬诪谉 专"讗 住"拽 爪"讙. 讜诇注谞"讚 讚讘专讬讜 砖诐 诪讙讜诪讙诪讬诐 砖拽讬爪专 讘诪讜讘谉 讜讻注转 诇讗 讬讻讜诇转讬 诇注诪讜讚 注诇 住讜祝 讚注转讜 注"砖:


讘驻专砖"讬 讘讚"讛 讘爪专讬 诇讛 讬"讞 讚讘专 讻讜' 注讚 住讜祝 讛讚讬讘讜专. 讜诇讻讗讜专讛 砖谞讛 专砖"讬 讝"诇 讻讗谉 诪砖谞讛 砖讗讬谞讛 爪专讬讻讛 讚驻砖讬讟讗 讚讛讻讬 讛讜讗 讜诪讗讬 转讬拽谉 讘诪讛 砖讻转讘 讚讻诇 诪讛 砖诇讗 谞诪谞讜 讜专讘讜 讛讜讬 讛诇讻讛 讻讘"讛 讜讬砖 诇讬讬砖讘 注诇 讛讚专讱 砖讻转讘转讬 讘住诪讜讱 讚诪砖讜诐 砖讬砖 诪拽讜诐 诇驻专砖 讚讛讗讬 诪讞诇讜拽转 讘诪"注 讚拽讗诪专 专"讬 讗砖讜讻讞 讘讞爪专 讚住诇讬拽 诪讬谞讬讛 诇讞讜讚 拽讗讬 注"讝 讻转讘 专砖"讬 讚讗讬 讗驻砖专 诇驻专砖 讻谉 讚讛讗 讗讬 讗诪专讬谞谉 讚专"讬 诪讜讚讛 讚谞诪谞讜 讜专讘讜 讘"砖 诇讙诪专讬 讘讻诇 讚讘专讬讛诐 讘讬谉 诪转讞转 讛爪讬谞讜专 讜讘讬谉 讘砖讜讻讞 讘讞爪专 讗"讻 诇讗 砖讬讬讱 诇砖讜谉 诪讞诇讜拽转 讘诪"注 砖讛专讬 谞诪谞讜 讜专讘讜 讜讗讬谉 讻讗谉 诪讞诇讜拽转 讜讘"讛 讛讜讚讜 诇讘"砖 讜讗诐 谞讗诪专 讚诇专讘讬 讬讜住讬 谞诪讬 谞诪谞讜 讜专讘讜 讘转讞转 讛爪讬谞讜专 讗讘诇 讘砖讜讻讞 讘讞爪专 诇讗 谞诪谞讜 讜专讘讜 讗"讻 讘诪讗讬 驻诇讬讙 专讘讬 讬讜住讬 讗讚专"诪 讻讬讜谉 讚讘讬谉 诇诪专 讜讘讬谉 诇诪专 讘砖讜讻讞 讘讞爪专 讟讛讜专 诇专"诪 诪砖讜诐 讚讗驻讬诇讜 讘"砖 诪讜讚讛 讜诇专"讬 诪砖讜诐 讚讛诇讻讛 讻讘讬转 讛诇诇 讜讟讛讜专 讗诇讗 注"讻 讚专讘讬 讬讜住讬 讗转讞转 讛爪讬谞讜专 拽讗讬 讻谞"诇 讘讬砖讜讘 诇砖讜谉 专砖"讬 讜讚讜"拽 :

